ועדה מקומית לתכנון גבעות אלונים נ' עבד אל לטיף - פסקדין
מיקומך באתר: עמוד ראשי >> חיפוש פסקי-דין >> ועדה מקומית לתכנון גבעות אלונים נ' עבד אל לטיף
ועדה מקומית לתכנון גבעות אלונים נ' עבד אל לטיף
26795-09-10
עלי עבד אל לטיף
הנאשם הורשע, על פי הודאתו, בביצוע עבירה לפי סעיף 210 לחוק התכנון והבניה, תשכ"ה – 1965.
מסכים אני עם ב"כ המאשימה כי מדובר בעבירה חמורה המחייבת ענישה מחמירה, לכן מתפלא אני על כך שב"כ המאשימה הסתפקה בבקשה להטלת מאסר על תנאי ולא להטלת מאסר בפועל. לא פעם בעבר הבעתי את דעתי שעל עבירות בנייה בכלל ועל עבירות של הפרת צו בפרט, יש להטיל עונשי מאסר בפועל שכן רק ענישה כזו עשויה להקטין את מימדי התופעה של בנייה ללא היתר. לצערי, נוכחתי לדעת שבאי כח הועדות ממשיכים בשלהם, דהיינו לבקש להחמיר בקנס ולא לבקש הטלת עונשי מאסר בפועל. אני לא מופתע מכך משום שסוד ידוע הוא שכספי הקנסות נכנסים לקופות הועדות ולכן האינטרס של הועדות הוא שיהיו כמה שיותר הפרות של צווים ואז יוכלו להגיש עוד ועוד תיקים, ולקבל עוד ועוד קנסות.
מאחר ואין זו דרכו של ביהמ"ש להחמיר עם נאשמים יותר ממה שמבקשת המאשימה, לא אטיל על הנאשם מאסר בפועל. יחד עם זאת, כדי לשלוח מסר לועדות, לא אחמיר בקנס. אולי אם הועדות תראנה שהגשת כתבי אישום חוזרים ונשנים אינם מעשירים את קופתן, יתחילו לבקש את העונשים הראויים, דהיינו, הטלת מאסר בפועל.
*קנס בסך 5,000 ש"ח, או 25 ימי מאסר תמורתו. הקנס ישולם ב- 10 תשלומים של 500 ₪ כל אחד, בכל 15 לחודש, החל מ- 15/3/11.